《龙沙词五叠赠清逸先生》
宋代·谢逸

雁云蜚兮鲤沉，高者可弋兮下可罾。龙沙之上足可忘机兮，于可观鱼鸟之情。

修眉浮空兮，鉴寒濑之澄凝，茹紫芝兮濯缨。逍遥乎龙沙之上兮，可乐者山水之情。

草芊芊兮垂柳阴阴，黄落兮霜寒露零。龙沙之上足可忘怀兮，于可观草木之情。

秋风兮月明，吹我衣裳兮照吾曲肱。逍遥乎龙沙之上兮，可乐者风月之情。

百夫逐鹿兮，失得之营心。有鹿兮虽竭蹶其何悲。

向知鹿不吾得兮，曾不如其已。不吾得则已兮，又何有于龙沙之君子也。

作者简介：谢逸（1068-1113），字无逸，号溪堂。宋代临川城南（今属江西省抚州市）人。北宋文学家，江西诗派二十五法嗣之一。与其从弟谢薖并称“临川二谢”。与饶节、汪革、谢薖并称为“江西诗派临川四才子”。 曾写过300首咏蝶诗，人称“谢蝴蝶”。